
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/362/03.10.2006 

	
	
	


A  V  I  Z

asupra proiectului de Lege pentru modificarea Legii nr. 31/1990 privind societăţile comerciale, republicată, cu modificările şi completările ulterioare, Camera Deputaţilor fiind Cameră decizională (PLx 647/11.09.2006)

În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată, spre dezbatere şi avizare cu proiectul de Lege pentru modificarea Legii nr. 31/1990 privind societăţile comerciale, republicată, cu modificările şi completările ulterioare, Camera Deputaţilor fiind Cameră decizională.

Potrivit prevederilor art. 61 din Regulamentul Camerei Deputaţilor, republicat, membrii Comisiei au examinat propunerea legislativă în şedinţa din 3 octombrie 2006.


            Propunerea legislativă vizează completarea Legii nr. 31/1990 privind societăţile comerciale, republicată, cu modificările şi completările ulterioare, în sensul introducerii posibilităţii persoanelor care au calitatea de asociat unic de a se angaja în propria societate comercială.
           Senatul a adoptat proiectul de lege în şedinţa din 6 septembrie 2006.


În urma dezbaterilor, membrii Comisiei pentru politică economică, reformă şi privatizare au hotărât cu  unanimitate de voturi aprobarea proiectului de lege, cu un amendament, conform anexei.
                PREŞEDINTE,


         Mihai Tudose

         SECRETAR






    Vasile Cosmin Nicula

                                                                                                                       










Consilier 









        Alina Hodivoianu 
ANEXA
	Nr. crt.
	Text Senat
	Text propus de Comisie

(autorul amendamentului)
	Motivarea amendamentelor propuse


	1. 
	-
	 Înainte  de articolul unic se vor introduce două noi alineate:
Art. 1961 - (1) În cazul societăţilor cu răspundere limitată cu asociat unic, acesta va exercita atribuţiile adunării generale a asociaţilor societăţii;
                     (2) Asociatul unic va consemna, de îndată, în scris orice decizie adoptată în conformitate cu alin. (1).
Autor: dep. Adrian Mihei - grupul parlamentar al PC
	Precizare necesară.

